# data[].attributes.body
I hvilken grad er rammerne ændret?

Det er interessant at se hvorledes klasserummene ,specielt i de små klasser er indrettet anderledes. Det på baggrund af argumentet om at eleverne ikke kan holde fokus på tavleundervisning særlig længe. Jeg har på min praktikskole observeret hvorledes eleverne sidder i en omvendt hestesko hvor de kigger ind mod væggen og bordene er skubbet helt ud til periferien i klassen, dette giver meget mere plads midt i klassen. Her har lærerteamet valgt at sætte nogle prikker på gulvet. Disse prikker tilhører hver en elev, en anden fast plads i klassen ud over deres plads på stolen ved bordet. Eleverne sidder derved nede på gulvet ved en fælles gennemgang hvilket giver et andet nærvær, men somme tider også nogle udfordringer. Jeg har dog bemærket hvorledes det nu er en fast del af rammerne og eleverne har forståelse for hvad der forventes af dem 'nede på prikkerne'.